Suvestinė redakcija nuo 2016-05-31 iki 2019-11-20

Įsakymas paskelbtas: Žin. 2011, Nr. 16-786, i. k. 111223VISAK0000V-35

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL SAVARANKIŠKAI DIRBANČIŲ ASMENŲ PAJAMŲ, NUO KURIŲ APSKAIČIUOTOS VALSTYBINIO SOCIALINIO DRAUDIMO ĮMOKOS, IR VALSTYBINIO SOCIALINIO DRAUDIMO ĮMOKŲ SUMŲ IŠDĖSTYMO LIETUVOS RESPUBLIKOS APDRAUSTŲJŲ VALSTYBINIU SOCIALINIU DRAUDIMU IR VALSTYBINIO SOCIALINIO DRAUDIMO IŠMOKŲ GAVĖJŲ REGISTRE

2011 m. sausio 27 d. Nr. V-35

Vilnius

Atsižvelgdamas į Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatų, patvirtintų Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“ (Žin., 2007, Nr. 50-1932), 25.11 punktą:

1. N u s t a t a u, kad:

1.1. savarankiškai dirbančių asmenų, nepateikusių duomenų apie praėjusių metų pajamų metinės sumos išdėstymą mėnesiais Valstybinei mokesčių inspekcijai ar Valstybinio socialinio draudimo fondo valdybos teritoriniam skyriui (toliau – Fondo valdybos teritorinis skyrius), draudžiamųjų pajamų, nuo kurių turi būti apskaičiuotos ir sumokėtos valstybinio socialinio draudimo įmokos (toliau – VSD įmokos), ir VSD įmokų sumos, remiantis Valstybinės mokesčių inspekcijos duomenimis, Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registre (toliau – Registras) išdėstomos mėnesiais proporcingai savarankiškai dirbančio asmens veiklos vykdymo laikotarpiui ir sumokėtoms VSD įmokoms, vadovaujantis šiomis nuostatomis:

1.1.1. sumos išdėstomos eurais, euro centų tikslumu. Jeigu išdėstoma už laikotarpį iki 2014-12-31 - sumos išdėstomos litais, centų tikslumu;

Punkto pakeitimai:

Nr. V-244, 2016-05-27, paskelbta TAR 2016-05-30, i. k. 2016-14237

1.1.2. laikoma, kad kiekvienas metų mėnuo turi 30 kalendorinių dienų, o metai – 360 kalendorinių dienų;

1.1.3. skaičiavimams naudojamas 4 skaitmenų po kablelio tikslumas.

1.2. jeigu savarankiškai dirbančio asmens praėjusių metų pajamų metinė suma, nuo kurios turi būti apskaičiuotos ir sumokėtos VSD įmokos, remiantis Valstybinės mokesčių inspekcijos duomenimis, yra didesnė negu nurodyta teiktuose SAV pranešimuose apie savarankiškai dirbančius asmenis ir asmuo nepateikia duomenų apie praėjusių metų pajamų metinės sumos išdėstymą mėnesiais Valstybinei mokesčių inspekcijai, taip pat netikslina pateiktų SAV pranešimų apie savarankiškai dirbančius asmenis duomenų, tai draudžiamųjų pajamų, nuo kurių turi būti apskaičiuotos ir sumokėtos VSD įmokos, ir mokėtinų VSD įmokų skirtumas išdėstomas mėnesiais proporcingai savarankiškai dirbančio asmens veiklos vykdymo laikotarpiui.

1.3. šis įsakymas taikomas išdėstant Registre savarankiškai dirbančių asmenų, nepateikusių duomenų apie praėjusių metų pajamų metinės sumos išdėstymą mėnesiais Valstybinei mokesčių inspekcijai ar Fondo valdybos teritoriniam skyriui, draudžiamąsias pajamas, nuo kurių turi būti apskaičiuotos ir sumokėtos VSD įmokos, ir VSD įmokų sumas už 2010 metus ir vėlesnius mokestinius laikotarpius.

Punkto pakeitimai:

Nr. VE-190, 2013-11-20, Žin., 2013, Nr. 121-6159 (2013-11-26), i. k. 113223VISAK00VE-190

2. Įpareigoju:

2.1. Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Teisės skyrių šį įsakymą paskelbti leidinyje „Valstybės žinios“.

2.2. Fondo valdybos Komunikacijos skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.3. Fondo valdybos Informacinės sistemos plėtros skyrių šį įsakymą paskelbti Fondo valdybos Draudėjų portale;

2.4. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

Direktorius	Mindaugas Sinkevičius

Pakeitimai:

1.

Valstybinio socialinio draudimo fondo valdyba prie Socialinės apsaugos ir darbo ministerijos, Įsakymas

Nr. VE-26, 2013-08-16, Žin., 2013, Nr. 90-4490 (2013-08-23); Žin., 2013, Nr. 95-0 (2013-09-07), i. k. 113223VISAK000VE-26

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2011 m. sausio 27 d. įsakymo Nr. V-35 "Dėl savarankiškai dirbančių asmenų pajamų, nuo kurių apskaičiuotos valstybinio socialinio draudimo įmokos, ir valstybinio socialinio draudimo įmokų sumų išdėstymo Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registre" pakeitimo

2.

Valstybinio socialinio draudimo fondo valdyba prie Socialinės apsaugos ir darbo ministerijos, Įsakymas

Nr. VE-190, 2013-11-20, Žin., 2013, Nr. 121-6159 (2013-11-26), i. k. 113223VISAK00VE-190

Dėl Valstybinio socialinio draudimo fondo Valdybos prie socialinės apsaugos ir darbo ministerijos direktoriaus 2011 m. sausio 27 d. įsakymo Nr. V-35 "Dėl Savarankiškai dirbančių asmenų pajamų, nuo kurių apskaičiuotos valstybinio socialinio draudimo įmokos, ir valstybinio socialinio draudimo įmokų sumų išdėstymo Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registre" pakeitimo

3.

Valstybinio socialinio draudimo fondo valdyba prie Socialinės apsaugos ir darbo ministerijos, Įsakymas

Nr. V-244, 2016-05-27, paskelbta TAR 2016-05-30, i. k. 2016-14237

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2011 m. sausio 27 d. įsakymo Nr. V-35 ,,Dėl sarankiškai dirbančius asmenų pajamų, nuo kurių apskaičiuotos valstybinio socialinio draudimo įmokos, ir valstybinio socialinio draudimo įmokų sumų išdėstymo Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registre" pakeitimo